CELEX: E2010P0012
Language: sk
Date: 2010-08-18 00:00:00
Title: Žaloba Dozorného orgánu EZVO proti Islandskej republike podaná 18. augusta 2010 (Vec E-12/10)

4.11.2010   
            
            
               SK
            
            
               Úradný vestník Európskej únie
            
            
               C 298/10
            
         Žaloba Dozorného orgánu EZVO proti Islandskej republike podaná 18. augusta 2010
   (Vec E-12/10)
   2010/C 298/08
   Dozorný orgán EZVO, ktorý zastupujú Xavier Lewis a Ólafur Jóhannes Einarsson, splnomocnení zástupcovia Dozorného orgánu EZVO, rue Belliard/Belliardstraat 35, 1040 Bruxelles/Brussel, BELGIQUE/BELGIË, podal 18. augusta 2010 na Súdny dvor EZVO žalobu proti Islandskej republike.
   Dozorný orgán EZVO žiada, aby Súdny dvor EZVO vyhlásil, že:
   
               1.
            
            
               Islandská republika si tým, že ponechala v platnosti články 5 a 7 zákona č. 45/2007 o právach a povinnostiach zahraničných podnikov, ktoré dočasne vysielajú pracovníkov na Island, a o pracovných podmienkach a podmienkach zamestnávania týchto pracovníkov, nesplnila povinnosti, ktoré jej vyplývajú z článku 36 Dohody o EHP a článku 3 aktu uvedeného v bode 30 prílohy XVIII k Dohode o EHP, smernice Európskeho parlamentu a Rady 96/71/ES zo 16. decembra 1996 o vysielaní pracovníkov v rámci poskytovania služieb, v znení prispôsobenom Dohode o EHP prostredníctvom protokolu 1 k tejto dohode.
            
         
               2.
            
            
               Islandská republika uhradí súdne trovy.
            
         
      Právna a skutková podstata veci a právne odôvodnenie:
   
   
               —
            
            
               Žaloba sa týka otázky, ktoré požiadavky štáty EHP môžu klásť v súvislosti s pracovnými podmienkami pracovníkov vysielaných na ich územie.
            
         
               —
            
            
               V žalobe sa uvádza, že článok 3 smernice Európskeho parlamentu a Rady 96/71/ES zo 16. decembra 1996 o vysielaní pracovníkov v rámci poskytovania služieb v spojení s článkom 36 Dohody o EHP umožňuje klásť len minimálne požiadavky uvedené v článku 3 ods. 1 písm. a) až g) danej smernice.
            
         
               —
            
            
               Dozorný orgán EZVO uvádza, že napadnuté články zákona č. 45/2007 (zákon o vysielaní pracovníkov) ukladajú podmienky, ktoré neboli stanovené v žiadnom odseku článku 3, a preto sú v rozpore s článkom 3 a článkom 36 Dohody o EHP.